b'\n_START_ARTICLE_\nDetonation\n_START_SECTION_\nO sastavu\n_START_PARAGRAPH_\nOsnovan je 1997. godine kao Infernal Dream, te su prvu postavu \xc4\x8dinili pjeva\xc4\x8d i gitarist Koen Romeijn, gitarist Mike Ferguson, bubnjar Thomas Kalksma i basist Otto Schimmelpenninck. Idu\xc4\x87e godine mjenjaju ime, te nakon dva dema i EP-a Lost Euphoria, samostalno objavljuju svoj prvi studijski album An Epic Defiance. Albumom su privukli pozornost francuske izdava\xc4\x8dka ku\xc4\x87e Osmose Productions, s kojom potpisuju ugovor, te kre\xc4\x87u u Englesku na svoju prvu turneju izvan Nizozemske. Godine 2004. kre\xc4\x87u na europsku turneju sa sastavom Dimension Zero, a nakon objavljivanja drugog studijskog albuma Portals to Uphobia, sa Decapitatedom. Nakon tre\xc4\x87eg albuma Emission Phase iz 2007., Kalksma napu\xc5\xa1ta sastav te ga zamjenjuje Mike van der Plicht, a Romeijn se odlu\xc4\x8duje usredoto\xc4\x8diti samo na pjevanje, te novi gitarist postaje Danny Tunker. Godine 2010. ponovo dolazi do promjene postave, odlaze Schimmelpenninck, van der Plicht i Tunker, te umjesto njih dolaze Harry van Breda i Allard van der Kuip. Sastav je svoj najnoviji \xc4\x8detvrti studijski album Reprisal samostalno objavio u travnju 2011.'